અમદાવાદ: રાજ્યના જુદા જુદા હાઈવે પર સર્જાયેલા માર્ગ અકસ્માતના બનાવમાં બે મહિલા સહિત છ વ્યક્તિનાં મોત થયાં હતાં જ્યારે છ વ્યક્તિઓને ગંભીર ઈજાઓ પહોંચી હતી. પોલીસે અા અંગે અકસ્માતે મોતના ગુના દાખલ કરી તપાસ હાથ ધરી છે. ભરૂચના વાગરા ગામના સિંધા પરિવારના સભ્યો મારુતિ વાનમાં બેસી લોકાચારે જમ્મુસર તરફ જઈ રહ્યા હતા ત્યારે ટ્રકે મારુતિ વાનને ટક્કર મારતાં સર્જાયેલા અકસ્માતમાં મનુબહેન ભીખાભાઈ સિંધા અને રંજનબહેન ભગવાનભાઈ સિંધા નામની બે મહિલાના ઘટનાસ્થળે જ મોત થયાં હતાં જ્યારે ચાર વ્યક્તિને ઈજા પહોંચી હતી.